
R E F E R A T  DE  A P R O B A R E 
privind  trecerea unui imobil – teren din domeniul privat în 
 domeniul public al Municipiului Brad

	În conformitate cu prevederile art. 286 alin. 4 din O.U.G. nr. 57/2019 privind Codul administrativ, cu modificările și completările ulterioare „(4) Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.
	Imobilul – teren în suprafață de 532 mp., identificat prin C.F. nr. 63047 Brad, număr cadastral 63047, având categoria de folosință „curți, construcții”, situat în municipiul Brad, strada Adrian Păunescu, nr. 1, județul Hunedoara face obiectul Contract de finanțare pe fonduri europene nr. 6310/2020.
Prin art. 1 alin. 3, Capitolul ”Condiții specifice”, Secțiunea a II – a din contractul amintit mai sus s-a instituit în sarcina Municipiului Brad, în calitate de beneficiar, obligativitatea prezentării extrasului de carte funciară actualizat cu înscrierea definitivă a dreptului de proprietate publică, sub sancțiunea rezilierii contractului de plin drept, fără punere în întârziere, fără intervenția instanței de judecată și fără orice altă formalitate.
	  În contextul celor de mai sus am inițiat prezentul proiect de hotărâre prin care am propus trecerea imobilului – teren în suprafață de 532 mp. din domeniul privat în domeniul public al Municipiului Brad și – l supun spre dezbatere plenului Consiliului Local al Municipiului Brad în  forma prezentată.
   În susţinerea propunerii mele invoc prevederile art. 286 alin. 4 și ale  art. 296 alin. 2 din O.U.G. nr. 57/2019 privind Codul administrativ, cu modificările și completările ulterioare.

